paragraph_text: U okviru te specijalizacije boravio je kao stipendist Svjetske zdravstvene organizacije devet mjeseci u Velikoj Britaniji, Švedskoj i Norveškoj. Specijalistički ispit položio je 1957. godine. Iste godine počeo je raditi u Institutu za higijenu rada u Zagrebu (sada Institut za medicinska istraživanja i medicinu rada). Godine 1959. obranio je doktorsku disertaciju pod naslovom "Prilog metodici sistemskih zdravstvenih pregleda u industriji" i stekao zvanje doktora medicinskih znanosti na Sveučilištu u Zagrebu.